Μία από τις αγαπημένες «καραμέλες» της ΝΔ όσο ήταν στην κυβέρνηση ο ΣΥΡΙΖΑ ήταν για την αξιοπιστία που, σύμφωνα με την Πειραιώς, δεν είχε.

Ποιος μπορεί να ξεχάσει τον συνεχή πόλεμο που είχε εξαπολύσει η ΝΔ στην Πειραιώς που είχε φτάσει μέχρι το σημείο του εμπάργκο.

Μία έρευνα όμως από ένα από τα μεγαλύτερα ερευνητικά ινστιτούτα για τα ΜΜΕ παγκοσμίως, το Reuters Institute της Οξφόρδης έρχεται να διαψεύσει τη ΝΔ καθώς κατατάσσει την ΕΡΤ σε ένα από τα πιο αξιόλογα δημόσια κανάλια, μεταξύ των κρατικών σταθμών στην ΕΕ, που απολάμβανε της εμπιστοσύνης του κοινού, κάτι που, κακά τα ψέματα, είναι δύσκολο να πούμε και για τους τελευταίους μήνες.

Στον αντίποδα, ο ΣΚΑΪ κατατάσσεται στα κανάλια με το πιο λαϊκιστικό κοινό (populist), σε αντίθεση με την ΕΡΤ που το Reuters κατατάσσει στα κανάλια με μη λαϊκιστικό κοινό (non populist). Μάλιστα, η ΕΡΤ έχει τον υψηλότερο δείκτη σε non populist κοινό από τα υπόλοιπα 8 ευρωπαϊκά κρατικά κανάλια που συμμετέχουν στη συγκεκριμένη μελέτη.

Παράλληλα, η ΕΡΤ είναι ανάμεσα στα κανάλια που δεν τυγχάνουν της εμπιστοσύνης του λαϊκιστικού κοινού, πράγμα που καταδεικνύει την εγκυρότητα και αξιοπιστία της ως Μέσο.